Diari Oficial de la Generalitat Valenciana


Sumari del DOGV 4061, del 09-08-2001 (2001/8078)

Informació pública de l'aprovació inicial de l'ordenança municipal reguladora de la instal·lació, modificació i funcionament dels elements i equips de telecomunicació que utilitzen l'espai radioelèctric.
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4061

Data del DOGV
:   09-08-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/8078


Organisme emissor
:   Ajuntament de València

Tipus de document
:   Anunci

Informació pública de l'aprovació inicial de l'ordenança municipal reguladora de la instal·lació, modificació i funcionament dels elements i equips de telecomunicació que utilitzen l'espai radioelèctric. [2001/X8078]
  
El Ple de l'Ajuntament, en la sessió ordinària del dia 27 de juliol de 2001, ha adoptat l'acord següent:
  
«Vista la moció dels regidors delegats d'Urbanisme i Habitatge i de Disciplina Urbanística i Activitats, l'informe del Servei de Disciplina Urbanística, i amb el dictamen de la comissió informativa d'Urbanisme, s'acorda:
  
Primer
  
Aprovar inicialment l'ordenança municipal reguladora de la instal·lació, modificació i funcionament dels elements i equips de telecomunicació que utilitzen l'espai radioelèctric.
  
Segon
  
Sotmetre l'ordenança municipal citada a informació pública i concedir audiència a les persones interessades, tot això per un termini que acabarà el 29 de setembre d'enguany per a la presentació de reclamacions i suggeriments, i l'ordenança municipal esmentada s'entendrà aprovada si en el termini citat no es presentara cap reclamació o suggeriment, i l'anunci d'aquest acord es publicarà en el Butlletí Oficial de la Província i s'exposarà al tauler d'edictes de l'Ajuntament. L'expedient i l'ordenança municipal esmentada es trobaran a disposició dels ciutadans i interessats per al seu examen i consulta en l'Oficina d'Informació d'aquesta corporació, ubicada a la planta baixa de l'edifici situat al número 35 de l'avinguda d'Aragó.
  
Tercer
  
Suspendre l'atorgament de llicències per a la instal·lació i/o modificació en els edificis o construccions d'antenes de telefonia mòbil i altres elements i equips de telecomunicació que utilitzen l'espai radioelèctric, fins a l'aprovació definitiva de l'ordenança en qüestió.
  
Quart
  
Crear l'estructura administrativa necessària per a l'execució de les competències que es deriven de l'aprovació de la present ordenança municipal».
  
Contra allò acordat en els punts 3 i 4 de l'acte administratiu transcrit, que són definitius en la via administrativa, i de conformitat amb el que estableix la Llei Reguladora del Règim Jurídic de les Administracions Públiques i del Procediment Administratiu Comú, i en la Llei Reguladora de la Jurisdicció Contenciosa Administrativa, vosté podrà interposar un dels recursos següents:
  
a) Amb caràcter potestatiu, recurs de reposició davant del mateix òrgan que va dictar l'acte recorregut, en el termini d'un mes comptador des de l'endemà de la recepció d'aquesta notificació.
  
Si transcorregués un mes des de l'endemà de la interposició del recurs de reposició sense que aquest haja estat resolt, podrà entendre que ha estat desestimat i interposar recurs contenciós administratiu davant del Jutjat Contenciós Administratiu de València, en el termini de sis mesos.
  
b) Recurs contenciós administratiu davant del Jutjat Contenciós Administratiu de València, dins de dos mesos comptador des de l'endemà de la recepció d'aquesta notificació.
  
Tot això sense perjudici que puga exercir qualsevol altre recurs o acció que estime procedent.
  
Cosa que em pública perquè en prengueu coneixement.